Ioannes Böhrnsen

Ioannes (Theod. Jens) Böhrnsen (natus 12 Iunii 1949 Bremae) est vir publicus Germaniae et sodalis Socialis Democraticae Factionis Germaniae (SPD).

 Munus 
Schola anno 1968 finita ad annum 1973 Kieliae iurisprudentiae studebat. Annis 1974 ad usque 1977 referendarius Hamburgi erat et deinde Bremae iudex rerum administrativarum fuit.

 Familia 
Böhrnsen bis uxorem duxit. E prima duos filios habet, secunda uxor anno 2007 mortua est.

 Cursus honorum 
Anno 1995 Böhrnsen legatus parlamenti Bremae factionis SPD creatus est, ab anno 1999 praeses legatorum suae factionis est. 8 Novembris 2005 successor Henning Scherf magister civium superior Urbis Hanseaticae Bremae creatus est. Anno 2007 electionibus populi confirmatus est. Ab 1 Novembris 2009 praeses Consilii Foederalis Germaniae est. 31 Maii 2010 secundum constitutionem Germanicam Praeses Foederalis Germaniae pro tempore factus est, cum eodem die Horatius Koehler ab hoc magistratu se recessisset. 1 Iulii Christianus Wulff successor electus est. 15 Octobris Hannelora Kraft, praeses ministrorum Rhenaniae Septentrionalis-Vestfaliae eius successor praeses Consilii Foederalis electa est, quae magistratum 1 Novembris adiit. Die 11 Maii 2015, postquam factio sua SPD in electione senatus terrae Bremae multa suffragia amisit, praenuntiavit, se a magistratu magistri civium supeioris se recessurumradiobremen.de die 11 Maii 2015. Factio eius Carsten Sieling eius successor nominavitDie Welt die 3 Iunii 2015. Die 15 Iulii 2015 a legatibus Bremensibus Sieling novus magister civium electus estDer Spiegel die 15 Iulii 2015.

 Notae 

 Nexus externi 

 Pagina personalis

Categoria:Alumni Universitatis Chiloniensis
Categoria:Iudices Germaniae
Categoria:Magistri civium superiores Urbis Hanseaticae Bremae
Categoria:Praesides Consilii Foederalis Germaniae
Categoria:Praesides Germaniae